|  |  |
| --- | --- |
|   |  |
| **ΕΛΛΗΝΙΚΗ ΔΗΜΟΚΡΑΤΙΑ** |  **Ψυχικό, 28/6/2023** |
| **ΔΗΜΟΣ ΦΙΛΟΘΕΗΣ – ΨΥΧΙΚΟΥ****ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ****ΤΑΧ. Δ/ΝΣΗ: Μαραθωνοδρόμου 95** |  **Αριθμ. Πρωτ.: 10829** |
| **Ψυχικό, Τ.Κ. 154 52** |  |
| **Πληρ.** | : Σ. Μάντακα |  |
| **Τηλ.** | : 210 679 4000 |  |
| **Fax** | : 210 672 2934 |  |
| **Email** | : epitropesds@0177.syzefxis.gov.gr |  |

 **ΠΙΝΑΚΑΣ ΑΠΟΦΑΣΕΩΝ 12ης ΣΥΝΕΔΡΙΑΣΗΣ ΟΙΚΟΝΟΜΙΚΗΣ ΕΠΙΤΡΟΠΗΣ**

Στο Ψυχικό σήμερα την **28ην** του μηνός **Ιουνίου** του έτους **2023,** ημέρα **Τετάρτη** και ώρα **10:00**΄, ύστερα από την υπ’ αριθμ. πρωτ. **10620/23-6-2023** έγγραφη πρόσκληση του Προέδρου, που περιείχε τα θέματα της Η.Δ. της συνεδρίασης και επιδόθηκε σύμφωνα με τις διατάξεις του άρθρου 75 του Ν. 3852/2010, όπως αντικαταστάθηκε από το άρθρο 77 Ν. 4555/2018, και τις διατάξεις του άρθρου 11 του Ν.5043/2023 (Α΄91) σε όλα τα μέλη και δημοσιεύτηκε στον πίνακα ανακοινώσεων του Δήμου.

Η **Οικονομική Επιτροπή** αποτελούμενη από τους:

1. Γαλάνη Δημήτριο, ως Πρόεδρο,
2. Ζέππου-Χαρλαύτη Ελένη, ως Αντιπρόεδρο,
3. Παλαιολόγου Μαρία – Χριστίνα,
4. Παπαχρόνη Γεώργιο,
5. Καρατζά Ζαφειρία (Ζαφειρίνα)
6. Ξυριδάκη Παντελή,
7. Χαροκόπο Παντελή, ως μέλη,

συνήλθε σε συνεδρίαση στο δημοτικό κατάστημα προκειμένου να συζητήσει και να λάβει αποφάσεις επί των κατωτέρω θεμάτων Η.Δ.

Πριν την έναρξη της συνεδρίασης διαπιστώθηκε ότι επί συνόλου **επτά (7)** **τακτικών μελών,** παρόντες ήταν **τέσσερεις (4)** και απόντες **τρεις (3)**, ήτοι οι κ.κ. Παλαιολόγου Μαρία Χριστίνα ,Ξυριδάκης Παντελής και Χαροκόπος Παντελής.

Τον απόντα κ. Ξυριδάκη Παντελή αντικατέστησε το αναπληρωματικό μέλος της Οικονομικής Επιτροπής κ. Χανακούλας Αθανάσιος.

Η συνεδρίαση πραγματοποιήθηκε **δια ζώσης,** σύμφωνα με τις διατάξεις του άρθρου 11 του Ν. 5043/2023 (Α’ 91).

Στη συνεδρίαση παραβρέθηκε για την τήρηση των πρακτικών και η υπάλληλος του Δήμου η κ. Μάντακα Στυλιανή

Ως εκ τούτου στη συνεδρίαση συμμετείχαν **δια ζώσης** ο Δήμαρχος κ. Γαλάνης Δημήτριος και οι κ.κ. δημοτικοί σύμβουλοι κ.κ. Ζέππου-Χαρλαύτη Ελένη, Παπαχρόνης Γεώργιος, Καρατζά Ζαφειρία (Ζαφειρίνα) και Χανακούλας Αθανάσιος.

**ΘΕΜΑ 1ο Η.Δ. αρ.αποφ. 117**

Εξειδίκευσης πίστωσης ποσού για την ανάθεση της «Προμήθειας λογισμικού σχεδίασης με τη βοήθεια Η/Υ (CAD)

Εγκρίνεται ομόφωνα

**ΘΕΜΑ 2ο Η.Δ. αρ.αποφ. 118**

Έλεγχος οικονομικής διαχείρισης μηνός Μαΐου 2023.

Εγκρίνεται ομόφωνα

**ΘΕΜΑ 3ο Η.Δ. αρ.αποφ. 119**

Έγκριση εκτέλεσης της προμήθειας με τίτλο: «Προμήθεια ενός (1) νέου μηχανήματος έργου-σαρώθρου χωρητικότητας 4m3» στο πλαίσιο της επιχορήγησης του Δήμου από το Πρόγραμμα «ΦΙΛΟΔΗΜΟΣ ΙΙ» του Υπουργείου Εσωτερικών, Άξονα Προτεραιότητας «Η τοπική ανάπτυξη και η προστασία του περιβάλλοντος», με τίτλο: «Προμήθεια μηχανημάτων έργου ή και συνοδευτικού εξοπλισμού», και με νέο τίτλο: «Προμήθεια απορριμματοφόρων οχημάτων και μηχανημάτων έργου ή και συνοδευτικού εξοπλισμού», όπως ισχύει, με τη διενέργεια ηλεκτρονικού ανοικτού διαγωνισμού, έγκριση των τεχνικών προδιαγραφών και καθορισμός των όρων διακήρυξης του διαγωνισμού. β) Συγκρότηση επιτροπής διενέργειας και αξιολόγησης προσφορών του ως άνω διαγωνισμού

Εγκρίνεται ομόφωνα ως η εισήγηση

**ΘΕΜΑ 4ο Η.Δ. αρ.αποφ. 120**

Απόδοση του υπ’ αριθμ. 1.007/02-06-2023 χρηματικού εντάλματος προπληρωμής για την διέλευση απορριμματοφόρων μέσω Αττικής Οδού.

Εγκρίνεται ομόφωνα

**ΘΕΜΑ 5ο Η.Δ. αρ.αποφ. 121**

Ανάθεση στον δικηγόρο Χρήστο Βαρβαρίγο να συντάξει και να καταθέσει προτάσεις ενώπιον του Μονομελούς Πρωτοδικείου Αθηνών (Τμήμα Τακτικής Διαδικασίας) για την αντίκρουση της από 10/05/2023 ανακοπής της Μαρίας Κυριακού καθώς και να παραστεί κατά την συζήτηση της υπόθεσης στο εν λόγω δικαστήριο

Εγκρίνεται ομόφωνα

**ΘΕΜΑ 6ο Η.Δ. αρ.αποφ. 122**

Ανάθεση στη δικηγόρο Νεκταρία Σκοτίδα ώστε να παραστεί και να συντάξει και καταθέσει προτάσεις αναφορικά με την αγωγή του Παναγιώτη Ντόκου με ΓΑΚ/ΕΑΚ: 46765/1451/2023 κατά του Δήμου Φιλοθέης-Ψυχικού ενώπιον του Μονομελούς Πρωτοδικείου Αθηνών.

Εγκρίνεται ομόφωνα

**ΘΕΜΑ 7ο Η.Δ. αρ.αποφ. 123**

Ανάθεση στo δικηγόρο Χρήστο Βαρβαρίγο να παράσχει γνωμοδότηση αναφορικά με την υπ’αρίθμ. πρωτ. 5323/2023 επιστολή διαμαρτυρία της Δέσποινας Κοντοζή που σχετίζεται με καταγγελία κατοίκων Φιλοθέης για την παράνομη χρήση των υπ’αρίθμ. 11 & 12 οικοπέδων του Ο.Τ 56 από την Ιόνιο Σχολή

Εγκρίνεται ομόφωνα

**ΘΕΜΑ 8ο Η.Δ. αρ.αποφ. 124**

Ανάθεση στη δικηγόρο Νεκταρία Σκοτίδα ή Σκουτίδα της εκδίκασης της αίτησης Ασφαλιστικών Μέτρων των Χοροβίδου Μαρίας, Φαλτσέτα Παναγιώτη, Γορκοβένκο Λιούμποφ, Αντωνιάδη Αναστασίου, Μακελαράκη Γεωργίου & Χριστοφορίδη Γεωργίου κατά του Δήμου Φιλοθέης-Ψυχικού ενώπιον του Μονομελούς Πρωτοδικείου Αθηνών και της συζήτησης του επ ευκαιρία αυτής αιτήματος χορήγησης προσωρινής διαταγής που εκδικάζεται την 29ην Ιουνίου 2023

Εγκρίνεται ομόφωνα

**ΘΕΜΑ 9ο Η.Δ. αρ.αποφ. 125**

Ανάθεση στη δικηγόρο Κωνσταντίνα Κυριακοπούλου της εκδίκασης της αίτησης Ασφαλιστικών Μέτρων των Φάσσου Αικατερίνης, Βλάχου Χρήστου, Τσώλη Αλεξιου και Αντωνοπούλου Καλλιόπης-Μιχαηλίτσας -εργαζομένων του Δήμου κατά του Δήμου Φιλοθέης-Ψυχικού ενώπιον του Μονομελούς Πρωτοδικείου Αθηνών και της συζήτησης του επ’ ευκαιρία αυτής αιτήματος χορήγησης προσωρινής διαταγής που εκδικάζεται την 14ην Ιουλίου 2023

Εγκρίνεται ομόφωνα

**ΘΕΜΑ 10ο Η.Δ. αρ.αποφ. 126**

Εξειδίκευσης πίστωσης ποσών για την ανάθεση της «Προμήθειας & εγκατάστασης οπτικοακουστικού εξοπλισμού»

Εγκρίνεται ομόφωνα

**ΘΕΜΑ 11ο Η.Δ. αρ.αποφ. 127**

Εξειδίκευση πίστωσης για την οργάνωση εκδήλωσης με σκοπό τη χρηματική βράβευση του δημότη και αριστούχου μαθητή του Βαρβακείου Πρότυπου Λυκείου Οδυσσέα Καγκαρά για τη ενίσχυση της προσπάθειας  του και της προόδου του  ενόψει της συμμετοχής του στην  εφετινή 53η διοργάνωση της Διεθνούς Ολυμπιάδας Φυσικής στο Τόκυο της Ιαπωνίας.

Εγκρίνεται ομόφωνα

**ΘΕΜΑ 12ο Η.Δ. αρ.αποφ. 128**

Εισηγητική έκθεση Α’ τριμήνου του έτους 2023 προς τη οικονομική επιτροπή, για την εκτέλεση του προϋπολογισμού.

Εγκρίνεται ομόφωνα και παραπέμπεται στο Δημοτικό Συμβούλιο για την σχετική απόφαση

 Ο ΠΡΟΕΔΡΟΣ

 ΓΑΛΑΝΗΣ ΔΗΜΗΤΡΙΟΣ